సహస్ర శిరచ్ఛేద అపూర్వ చింతామణి

మధిర సుబ్బన్న దీక్షితులు రచించిన కాశీ మజిలీ కథలు లోని ఒక కథ ఆధారంగా ఈ చిత్రం కథ తయారయ్యింది. కాంతారావు ,దేవిక , గుమ్మడి వెంకటేశ్వరరావు , గిరిజ ముఖ్య పాత్రలు పోషించారు. ఈ చిత్రానికి సంగీతం కె. వి.మహదేవన్ సమకూర్చారు. సహస్ర శిరశ్చేద అపూర్వ చింతామణి  చిత్రం, ఎస్. డి. లాల్ దర్శకత్వంలో తెరకెక్కి,1960 న విడుదలైంది .
నటీనటులు

సాంకేతికవర్గం
 నిర్మాణ సంస్థ: మోడరన్ థియేటర్స్
 దర్శకత్వం: ఎస్.డి.లాల్
 మాటలు: ఆత్రేయ
 పాటలు: ఆత్రేయ, కొసరాజు
 ఛాయాగ్రహణం: సి.ఎ.ఎస్.మణి, మాధవన్ నాయర్
 కూర్పు: ఎల్.బాలు
 కళ: ఎ.జె.డొమెనిక్, బి.నాగరాజన్
 నృత్యం: పసుమర్తి కృష్ణమూర్తి, బి.జయరాం, వి.మాధవన్
 సంగీతం: కె.వి.మహదేవన్ 
 నేపథ్య గాయకులు: పులపాక సుశీల, స్వర్ణలత, కె.జమునారాణి,శిష్ట్లా జానకి, ప్రతివాది భయంకర శ్రీనివాస్, మాధవపెద్ది సత్యం, పిఠాపురం నాగేశ్వరరావు 
 విడుదల:1960.

కథాసంగ్రహం
స్త్రీ వ్యామోహం వల్ల మంత్రశక్తులన్నీ కోల్ఫోయిన మాంత్రికుడొకడు తన మనోరథ సిద్ధికై ఆదిత్యపురపు యువరాణి అపూర్వ చింతామణికి ఆచార్యస్థానాన్ని సంపాదిస్తాడు. తన చతురోపాయం వల్ల చింతామణిని పూర్తిగా తన చెప్పుచేతల్లోకి తెచ్చుకుంటాడు. యుక్త వయస్కురాలైన చింతామణి వివాహ విషయాన్ని ఆధారంగా చేసుకుని తన అమానుషమైన శిరచ్ఛేద కార్యక్రమానికి పూనుకొని చింతామణిని వరించ వచ్చినవారికి విషమ సమస్యను సృష్టిస్తాడు. అతిలోక సుందరియైన అపూర్వ చింతామణి అందానికి ఆకర్షితులై అనేకమంది రాజకుమారులు ఆమెను వరించడానికి వచ్చి తమ శిరస్సులను అర్పిస్తూ వచ్చారు. ఇలా శిరస్సులను సమర్పించిన 999 మందిలో కైవల్యపుర రాకుమారు ఆరుగురు కూడా ఉన్నారు. ఈ విషయం ఏడవవాడైన ప్రతాపశీలునకు చాలాకాలం వరకూ తెలియకుండా మభ్యపెడతారు. ఒకనాడు ప్రసంగవశాన ఈ విషయాన్ని తెలుసుకున్న ప్రతాపశీలుడు తల్లిదండ్రులను ఒప్పించి తన అన్నల దుర్మరణానికి కారకురాలైన ఆ హంతకిపై ప్రతీకారం తీర్చుకోవడానికి తన సహచరుడైన కాళితో కలిసి ఆదిత్యపురానికి వెళతాడు. అపూర్వచింతామణి అడుగుతూ వచ్చిన మూడు ప్రశ్నలు ముందుగా తెలుసుకునే ఉద్దేశ్యంతో చింతామణి ఉద్యానవనంలో తోటమాలివద్ద కొలువుకు చేరతారు. మొదట్లో చింతామణి ఉద్యానవనంలో కాళి, ప్రతాపులకు ప్రవేశం ఇవ్వని తోటమాలి నుండి కాళి యుక్తిగా అనుమతిని సంపాదించి ఉద్యానవనం అంతా తిరుగుతుంటారు. కాళి తోటమాలి కుమార్తె రత్నంతో ప్రేమకలాపాలు ఆరంభిస్తాడు. ఒకనాడు చింతామణి, ఆమె చెలికత్తె కమలాక్షి విహారం చేస్తూ ఉండగా వారికి కాళి, ప్రతాపులు తారసిల్లుతారు. తొలివలపులోనే కమలాక్షి, ప్రతాపుల మధ్య వలపు అంకురిస్తుంది. కమలాక్షి ద్వారా ప్రతాపుడు చింతామణి అడిగే మూడు ప్రశ్నలు, వాటికి సమాధానం లభించే మూడు నగరాల పేర్లు తెలుసుకుని ఆ నగరాలకు బయలుదేరుతారు ప్రతాపుడు అతని సహచరుడు. దారిలో అనేక కష్టాలకు లోనై చివరకు కాళీమాత అనుగ్రహాన్ని పొంది మొదటి ప్రశ్నకు సంబంధించిన మతివదన పురానికి చేరుకుంటాడు. అక్కడ ఒక తోటమాలి వలన ఆ నగర పాలకుడైన సత్యశీల మహారాజు జీవితచరిత్రను తెలుసుకుని తన మొదటి ప్రశ్నకు, సత్యశీలుని జీవితానికీ సంబంధం ఉన్నట్లు గ్రహించి అతడిని కలుస్తాడు. ప్రశ్నను తెలుసుకున్న సత్యశీల మహారాజు ఉగ్రుడై ఆ ప్రశ్నకు ప్రత్యక్షంగా తానే సమాధానం చెబుతానని వాగ్దానం చేస్తాడు. మిగిలిన ప్రశ్నలకు కూడా సమధానం తెలుసుకుని వెంటబెట్టుకుని వెళతానని చెప్పి సంపంగిపురానికి బయలుదేరాడు. సంపంగిపుర రాణి చంపకవతి కూడా తానే ప్రత్యక్షంగా సమాధానం చెబుతానని అంటుంది. మూడవ ప్రశ్న సమాధానం కోసం నదీశీలపురం చక్రవర్తి మతివదన చక్రవర్తి మూడవ ప్రశ్న వినగానే కోపంతో కత్తిని ప్రతాపశీలుని మెడపై మోపాడు. మొదటి ప్రశ్నకు సత్యశీల మహారాజుకూ, రెండవ ప్రశ్నకు చంపకవతీదేవికి, మూడవ ప్రశ్నకు మతివదన చక్రవర్తికీ ఉన్న సంబంధమేమిటి? సన్యాసి అభీష్టం నెరవేరిందా? వెయ్యవ తల ఎవరిది? మొదలైన ప్రశ్నలకు సమాధానాలు చిత్రం పతాక సన్నివేశంలో తెలుస్తుంది.

పాటలు
ఈ చిత్రానికి కె.వి.మహదేవన్ సంగీతాన్ని సమకూర్చాడు.
క్ర.సంపాట రచయిత గాయకులు1"వరవీణా మృదుపాణీ వనరుహ లోచనురాణీ"ఆత్రేయపి.సుశీల2"రాకురాకు రాకురాకు దగ్గరకు రాకుర గారాల బావ" ఆత్రేయస్వర్ణలత3"గూటిలోన చిలుక గూడు వదిలి రాదు గోరువంక కాచివున్నాది అన్నయ్యా"ఆత్రేయపిఠాపురం, పి.బి.శ్రీనివాస్4"అనురాగములో మనయోగములో మరిమరి మురిసే ఈ జగము"ఆత్రేయపి.బి.శ్రీనివాస్, పి.సుశీల5"ఎక్కడోడి వెక్కడోడివి ఓ చిన్నవాడ ఇక్కడొచ్చి చిక్కుకొంటివి "ఆత్రేయపిఠాపురం, స్వర్ణలత6"హే భద్రకాళీ హే భదేకాళీ జగన్మోహినీ దుష్ట సంహారిణీ "కొసరాజుమాధవపెద్ది7"బస్తీమీద సవాలు మామా బడాయికొట్టే బంగారు మామా "కొసరాజుమాధవపెద్ది, జమునారాణి8"రంగైన బంగారు బొమ్మా చక్కని బొమ్మా "కొసరాజుమాధవపెద్ది, జమునారాణి9"అనురాగానికి కనులేలేవని ఆర్యులు అన్నారు "ఆత్రేయఎస్.జానకి, పి.సుశీల10"అందాలున్నవి కన్నులలో అవి అల్లరి చేసెను వెన్నెలలో "ఆత్రేయపి.సుశీల

మూలాలు

ఇతర లింకులు
 యూట్యూబ్ లో పూర్తి సినిమా

వర్గం:రాజనాల నటించిన సినిమాలు
వర్గం:ఛాయాదేవి నటించిన సినిమాలు
వర్గం:కాంతారావు నటించిన సినిమాలు
వర్గం:దేవిక నటించిన సినిమాలు
వర్గం:గుమ్మడి నటించిన సినిమాలు
వర్గం:సత్యనారాయణ నటించిన సినిమాలు
వర్గం:రమణారెడ్డి నటించిన సినిమాలు
వర్గం:మిక్కిలినేని నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:కె.వి.మహదేవన్ సంగీతం కూర్చిన సినిమాలు
వర్గం:తెలుగు జానపద సినిమాలు
వర్గం:కాకరాల నటించిన సినిమాలు